CELEX: 32010D0818
Language: sk
Date: 2010-08-17 00:00:00
Title: Rozhodnutie Komisie zo 17. augusta 2010 , ktorým sa mení a dopĺňa rozhodnutie Komisie 2007/623/ES, ktorým sa zriaďuje Skupina nezávislých zainteresovaných strán na vysokej úrovni pre oblasť administratívnej záťaže

18.8.2010   
            
            
               SK
            
            
               Úradný vestník Európskej únie
            
            
               C 223/6
            
         ROZHODNUTIE KOMISIE
   zo 17. augusta 2010,
   ktorým sa mení a dopĺňa rozhodnutie Komisie 2007/623/ES, ktorým sa zriaďuje Skupina nezávislých zainteresovaných strán na vysokej úrovni pre oblasť administratívnej záťaže
   2010/C 223/03
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:
   
               (1)
            
            
               Na základe rozhodnutia 2007/623/ES (1) Komisia vytvorila Skupinu nezávislých zainteresovaných strán na vysokej úrovni pre oblasť administratívnej záťaže, ďalej len „skupina“, na obdobie troch rokov.
            
         
               (2)
            
            
               Zníženie administratívnej záťaže a zjednodušenie legislatívneho procesu ostávajú prioritami Komisie a Akčný program na znižovanie administratívnej záťaže v Európskej únii sa má dokončiť v roku 2012.
            
         
               (3)
            
            
               Mandát skupiny a jej členov by sa preto mal zodpovedajúcim spôsobom predĺžiť.
            
         
               (4)
            
            
               Skupina by mala pokračovať v úzkej spolupráci tak s vonkajšími zainteresovanými stranami, ako aj útvarmi Komisie a mala by si pravidelne a organizovaným spôsobom vymieňať názory a skúsenosti o otázkach administratívnej záťaže so zástupcom generálneho tajomníka a predsedom výboru pre hodnotenie dopadu,
            
         ROZHODLA TAKTO:
   Článok 1
   Rozhodnutie K(2007) 4063 sa mení a dopĺňa takto:
   
               1.
            
            
               Článok 2 sa nahrádza takto:
               „Článok 2
               Úlohou skupiny je poskytovať Komisii poradenstvo v otázkach Akčného programu na znižovanie administratívnej záťaže v Európskej únii, ktorého cieľom je znížiť mieru administratívnej záťaže pre podniky vyplývajúcu z právnych predpisov EÚ o 25 % do roku 2012, ako aj v otázkach iniciatív na zjednodušenie stanovených v rámci pracovného program Komisie.
               Skupina predovšetkým:
               
                           —
                        
                        
                           poskytne poradenstvo v súvislosti s opatreniami zameranými na znižovanie administratívnej záťaže navrhnutými konzultantmi, a to prostredníctvom online konzultácií a miestnych praktických seminárov v členských štátoch,
                        
                     
                           —
                        
                        
                           poskytne Komisii na požiadanie poradenstvo v metodologických otázkach, ktoré sa môžu v súvislosti s akčným programom vyskytnúť,
                        
                     
                           —
                        
                        
                           navrhne, pokiaľ je to potrebné, ktoré ďalšie existujúce právne predpisy by mohli byť podľa potreby zahrnuté do programu na zníženie administratívnej záťaže,
                        
                     
                           —
                        
                        
                           poskytne Komisii poradenstvo v súvislosti s priebežným programom na zjednodušenie, najmä s ohľadom na vysoký potenciál na znižovanie administratívnej záťaže,
                        
                     
                           —
                        
                        
                           poskytne Komisii pomoc v zaistení pokroku v prijímaní návrhov na znižovanie administratívnej záťaže Radou a Parlamentom,
                        
                     
                           —
                        
                        
                           do novembra 2011 pripraví správu o najlepších postupoch v členských štátoch na implementáciu právnych predpisov EÚ spôsobom, ktorý predstavuje čo najnižšiu administratívnu záťaž.
                        
                     Mandát skupiny trvá do 31. decembra 2012.“
            
         
               2.
            
            
               Článok 3 ods. 1 sa nahrádza takto:
               „Článok 3
               1.   Komisia môže so skupinou prekonzultovať akúkoľvek otázku týkajúcu sa implementácie Akčného programu na znižovanie administratívnej záťaže v Európskej únii a priebežného programu na zjednodušenie, ako sa uvádza v pracovnom programe Komisie.“
            
         
               3.
            
            
               Článok 4 sa mení a dopĺňa takto:
               Článok 4
               
                           a)
                        
                        
                           V odseku 4 sa prvá veta nahrádza takto:
                           „Členovia skupiny sú vymenovaní do 31. decembra 2012.“
                        
                     
                           b)
                        
                        
                           V odseku 7 sa prvá veta nahrádza takto:
                           „Mená členov sa uverejňujú na internetovej stránke generálneho sekretariátu Európskej komisie.“
                        
                     
         
               4.
            
            
               V článku 5 ods. 4 sa druhá veta nahrádza takto:
               „Generálny sekretariát Európskej komisie poskytuje skupine sekretárske služby.“
            
         
               5.
            
            
               Článok 7 sa nahrádza takto:
               „Článok 7
               Uplatniteľnosť
               Toto rozhodnutie sa uplatňuje do 31. decembra 2012.“
            
         Článok 2
   Toto rozhodnutie vstúpi do platnosti 30. augusta 2010.
   
      V Bruseli 17. augusta 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 253, 28.9.2007, s. 40.